Diari Oficial de la Generalitat Valenciana


Sumari del DOGV 2244, del 13-04-1994 (1994/831114)

ACORD de 29 de març de 1994, del Govern Valencià, pel qual s'adjudica definitivament la concessió d'una emissora de radiodifusió sonora en ones mètriques amb modulació de freqüència a la localitat de Xàtiva i s'autoritza la transferència de la seua titularitat.
---------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2244

Data del DOGV
:   13-04-1994

Secció del DOGV
:   ALTRES DISPOSICIONS

Número del document
:   1994/831114


Data del document
:   29-03-1994

Organisme emissor
:   Presidència de la Generalitat

Tipus de document
:   Acord

ACORD de 29 de març de 1994, del Govern Valencià, pel qual s'adjudica definitivament la concessió d'una emissora de radiodifusió sonora en ones mètriques amb modulació de freqüència a la localitat de Xàtiva i s'autoritza la transferència de la seua titularitat. [94/2199]  
El Govern Valencià, en la reunió del dia 29 de març de 1994, adoptà l'acord següent:  
Per Ordre de 10 de setembre de 1982 s'adjudicà provisionalment a Telepublicaciones, SA, el servei públic de radiodifusió sonora en ones mètriques amb modulació de freqüència a Xàtiva.  
Aquesta concessió provisional s'entenia condicionada als compromisos internacionals adquirits per Espanya en la matèria, i també al compliment dels requisits d'ordre tècnic i d'altra legislació aplicable.  
De conformitat amb allò establert en el Reial Decret 1126/1985, de 19 de juny, de traspàs de funcions de l'administració de l'estat a la Generalitat Valenciana en matèria de mitjans de comunicació social, es va remetre a la Direcció General de Mitjans de Comunicació Social i Relacions Informatives, de la Presidència de la Generalitat Valenciana, una relació d'expedients d'emissores de freqüència modulada corresponents al Pla Tècnic Transitori (Reial Decret 1433/1979, de 8 de juny), entre els quals hi havia l'expedient de referència, el 203/83, que es trobava encara en la fase d'adjudicació provisional.  
Inspeccionada l'esmentada emissora per la Direcció General de Telecomunicacions, amb resultat satisfactori, les característiques tècniques assignades a aquesta són les següents:  
Coordenades: 39ø 02' 00" N  
 00ø 32' 13" W  
Cota (m): 302  
Denominació de l'emissió: 25KF8EHF  
Freqüència (MHz): 94.6  
Potència radiada aparent màxima (W): 1.200  
Potència màxima nominal de l'equip transmissor (W):1.000  
Potència d'eixida autoritzada de l'equip transmissor (W):764  
Sistema radiant: dos dipols. Omnidireccional.  
Altura sobre el sòl del centre elèctric de l'antena (m): 18  
Altura del pal (m): 21  
Altura efectiva màxima (m): 262  
Polarització: mixta.  
Consta en l'expedient un document privat pel qual Telepublicaciones, SA, concessionària provisional de l'emissora de Xàtiva freqüència 94.6, transferia a Antena 3 de Radio, SA, la citada concessió, condicionant aquesta cessió a l'atorgament de la concessió definitiva i a la preceptiva autorització administrativa.  
Alhora, s'ha acreditat davant l'administració que l'adquirent Antena 3 de Radio, SA, compleix els requisits legals exigits per la disposició addicional sisena de la Llei d'Ordenació de les Telecomunicacions.  
En atenció d'aquests motius i de conformitat amb les competències que atribueixen el Reial Decret 1126/1985, de 19 de juny, i el Decret 40/1989, de 13 de març, del Govern Valencià, a proposta de la Presidència de la Generalitat Valenciana, el Govern Valencià  
ACORDA:  
Primer  
Adjudicar definitivament a Telepublicaciones, SA, el servei públic de radiodifusió sonora en ones mètriques amb modulació de freqüència a la localitat de Xàtiva, amb les característiques tècniques descrites.  
Segon  
Autoritzar el canvi de titularitat de l'esmentada emissora de radiodifusió sonora en ones mètriques amb modulació de freqüència en Xàtiva en favor d'Antena 3 de Radio, SA.  
Tercer  
La concessió definitiva implica per al titular d'aquesta l'acatament de la normativa aplicable, tant estatal com autonòmica, durant el seu període de vigència. L'incompliment dels requisits legals podrà donar lloc a la seua revocació.  
Contra aquest acord, que posa fi a la via administrativa, és procedent interposar, després de la comunicació prèvia preceptiva al Govern Valencià, un recurs contenciós administratiu davant la sala contenciosa administrativa del Tribunal Superior de Justícia de la Comunitat Valenciana, en el termini de dos mesos comptadors a partir del dia de la notificació o publicació d'aquest acord en el Diari Oficial de la Generalitat Valenciana, de conformitat amb el que estableixen els articles 48, 109.c) i 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 37.1, 57.2.f) i 58 de la Llei Reguladora de la Jurisdicció Contenciosa Administrativa (disposicions addicionals deu i onze de l'esmentada Llei 30/1992), sense perjudici que les persones interessades exercesquen qualsevol altre recurs que consideren oportú.  
València, 29 de març de 1994  
El conseller secretari del Govern Valencià,  
LUIS BERENGUER FUSTER